Justisministeren bryr seg ikke om at PST ikke har fulgt loven.

Før jul avviste justisminister Anders Anundsen at norske myndigheter sto bak mobilovervåkningen som Aftenposten avslørte: ”Jeg tror du skal lete lenge i loven etter hjemmel for denne typen virksomhet”, sa Anundsen den gang. Det kunne altså ikke være norske myndigheter som sto bak, siden det ville være i strid med loven. Nå har pipen fått en annen lyd, og det kan godt hende at PST sto bak dette likevel.

Sommeren 2013 ga Stortinget PST utvidede fullmakter til å bruke falske basestasjoner for å overvåke mobiltrafikken i Norge. En forutsetning var at tilsynsmyndighetene (Nkom) skulle varsles hver gang slike stasjoner ble satt opp.